केरल में सामने आये कोरोना वायरस के 30,491 नये मामले, 44369 संक्रमण मुक्त हुये
केरल में बृहस्पतिवार को कोरोना वायरस संक्रमण के 30,491 नये मामले सामने आये जबकि 128 लोगों की महामारी से मौत हो गयी। इसके साथ ही संक्रमितों एवं मरने वालों की संख्या प्रदेश में क्रमश: 22,33, 904 तथा 6,852 पर पहुंच गयी है।
तिरूवनंतपुरम: केरल में बृहस्पतिवार को कोरोना वायरस संक्रमण के 30,491 नये मामले सामने आये जबकि 128 लोगों की महामारी से मौत हो गयी। इसके साथ ही संक्रमितों एवं मरने वालों की संख्या प्रदेश में क्रमश: 22,33, 904 तथा 6,852 पर पहुंच गयी है। राज्य सरकार ने बताया कि प्रदेश में आज 44,369 लोग संक्रमण मुक्त हुये हैं जिसके बाद राज्य में संक्रमण मुक्त होने वाले मरीजों की संख्या 19,38,887 हो गयी है। प्रदेश में फिलहाल 3,17,850 उपचाराधीन मरीज हैं। सरकारी आंकड़ों में कहा गया है कि प्रदेश में संक्रमण दर 23.18 प्रतिशत है।वहीं, सरकार ने बृहस्पतिवार को कहा कि 10 सप्ताह तक कोरोना वायरस संक्रमण दर में लगातार वृद्धि के बाद, पिछले दो सप्ताह से महामारी के मामलों में कमी की खबरें आ रही हैं। इसने कहा कि 29 अप्रैल से पांच मई तक ऐसे जिलों की संख्या 210 थी जहां संक्रमण के मामलों में कमी आ रही थी, लेकिन 13 से 19 मई के बीच ऐसे जिलों की संख्या बढ़कर 303 हो गई है। सरकार ने कहा कि सात राज्यों में संक्रमण के मामलों की दर 25 प्रतिशत से अधिक है, जबकि 22 राज्यों में यह 15 प्रतिशत से अधिक है। इसने कहा कि भारत में फरवरी के मध्य से कोविड-19 संबंधी जांच की संख्या में साप्ताहिक रूप से लगातार वृद्धि हो रही है और 12 सप्ताह में इसमें औसतन 2.3 गुना की वृद्धि हुई है। सरकार ने कहा कि एक अध्ययन के अनुसार 50 प्रतिशत लोग अब भी मास्क नहीं पहनते, और जो लोग मास्क पहनते हैं, उनमें से लगभग 64 प्रतिशत लोग ऐसे हैं जो मास्क पहनकर सिर्फ अपना मुंह ढंकते हैं, लेकिन नाक को नहीं ढंकते। इसने कहा कि जून के अंत तक कोविड-19 संबंधी जांच की दैनिक संख्या बढ़कर औसतन 45 लाख तक हो जाएगी।ये भी पढ़ें